Steny (Malá Fatra)

Steny je názov rozsiahleho masívu v centrálnej časti hlavného hrebeňa Krivánskej Malej Fatry. Leží medzi Hromovým a Poludňovým grúňom, približne  juhovýchodne od Terchovej.Malá Fatra - Vrátna, Letná turistická mapa 1:50 000, Vojenský kartografický ústav, š.p., Harmanec Lokalitou prechádza Medzinárodná diaľková turistická trasa E3.

Masív tvoria dva vrcholy, oddelené sedlom v Stenách ():

 Severný vrchol () je nižší z dvojice vrcholov a nachádza sa v severnej časti masívu. Severne susedí Poludňový grúň (), cez ktorý naň vedie značkovaný chodník od Chaty Vrátna.

 Južný vrchol (, pôvodne uvádzaných ) dosahuje výškové maximum masívu a leží na jeho južnom okraji. Na vrchole sa stáča hlavný hrebeň, ktorý pokračuje juhozápadným smerom k vrchu Hromové. Na východných svahoch sa nachádzajú Mojžišove pramene.

 Poloha 
Masív Stien sa nachádza v severnej polovici pohoria, v strednej časti geomorfologického podcelku Krivánska Fatra a jej najatraktívnejšej časti Krivánske Veterné hole. Leží v Žilinskom kraji, na hranici okresov Žilina a Martin a zasahuje na katastrálne územie obcí Terchová a Šútovo. Najbližšími vrcholmi v hlavnom hrebeni je juhozápadne ležiace Hromové () a severne situovaný Poludňový grúň (), juhovýchodne susedí vrch Úplaz (). Západné svahy klesajú do Vrátnej, východné sa zvažujú do Šútovskej doliny. 

 Opis 
Skalnato-lúčnatý hrebeň Stien v strednej časti Krivánskej Fatry dosahuje výškové maximum na svojom južnom okraji. Hlavný hrebeň z južného vrcholu klesá juhozápadným smerom do sedla za Hromovým, ktoré ho oddeľuje od vrchu Hromové (). V strednej časti sa nachádza plytké sedlo v Stenách (), severne od ktorého kulminuje masív severným vrcholom na hodnotu  Odtiaľ hlavný hrebeň klesá severným smerom na (z tohto smeru) nevýrazný Poludňový grúň (). Svahy smerom k Vrátnej doline sú lavinózne a celú západnú časť odvodňujú prítoky Varínky. Východné svahy, zvažujúce sa do Šútovskej doliny, odvádzajú vodu Šútovským potokom do Váhu. Šútovskému potoku odvádzajú vodu i Mojžišove pramene, ktoré vyvierajú na východnom svahu Stien. Pred samotným sútokom však ešte vytvárajú Šútovský vodopád. 

Nižšie časti masívu na západnej strane patria do Národnej prírodnej rezervácie Chleb, juhovýchodné zasahujú do NPR Šútovská dolina. Celá oblasť je súčasťou Národného parku Malá Fatra.   

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nasledovná nadmorská výška:
 Severný vrchol – 
 Južný vrchol – 
 Sedlo v Stenách – 
 Sedlo za Hromovým – 

 Výhľady 
Skalnato-lúčnatý masív Stien bez vyššieho porastu umožňuje výborný kruhový výhľad na široké okolie. Čiastočne ho obmedzujú vyššie vrchy hlavného hrebeňa, napriek tomu je z celého hrebeňa Stien možné pozorovať väčšinu vrchov Krivánskej Fatry. Tak ako zo susedných vrchov, aj zo Stien je pri vhodných podmienkach možné pozorovať Oravskú Maguru, Chočské vrchy, Západné a Nízke Tatry, Veľkú Fatru, Vtáčnik, Javorníky, Kysuckú vrchovinu, no tiež pohraničné pásmo Kysuckých, Oravských a Moravsko-sliezskych Beskýd.

 Prístup 
 po  červenej značke hlavným hrebeňom:
 zo Snilovského sedla cez Hromové a sedlo za Hromovým
 zo sedla Medziholie cez Poludňový grúň
 po  žltej značke z Vrátnej okolo chaty na Grúni cez Poludňový grúň
 po  zelenej trase zo Šútova okolo chaty pod Chlebom a cez sedlo za Hromovým

 Referencie 

 Pozri aj 
 Krivánska Fatra
 Zoznam vrcholov v Malej Fatre
 Národná prírodná rezervácia Chleb
 Šútovská dolina
 Mojžišove pramene

 Iné projekty 

 Externé odkazy 
 Poloha južného vrcholu na turistickej mape
 Poloha severného vrcholu na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Kategória:Vrchy v okrese Žilina